Vrou ernstig beseer ná plaat op haar valŉ Vrou is Woensdagmiddag ernstig beseer nadat ŉ groot plaat by haar werksplek op haar geval het. Chris Botha, ŉ woordvoerder van Netcare 911, sê die voorval het by ŉ nywerheidsgebied in Durban plaasgevind. “Dit is in die stadium nie bekend wat die ongeluk veroorsaak het nie. Die groot metaalplaat het op haar been geval terwyl sy gewerk het en haar vasgepen,” het Botha gesê. “Die brandweer moes haar bevry deur haar los te sny. Sy is op die toneel gestabiliseer en in ŉ ernstige toestand na die Netcare hospitaal in Durban geneem vir verdere behandeling,” het Botha gesê. Die departement van arbeid ondersoek die voorval.